Bojan Bogdanović (27) novi je igrač Washington Wizardsa. Američki mediji prenose kako je došlo do tradea između klubova u kojem su Bogdanović i Chris McCollough iz Netsa poslani u Washington u zamjenu za Marcusa Thorntona, Andrewa Nicholsona i prvi pick drafta 2017. godine.

Vijest je potvrdio ugledni NBA novinar Adrian Wojnarowski, a očekuje se da će uskoro stići potvrda i od samih klubova. Hrvatski šuter tako napušta Netse nakon nešto više od dvije i pol godine provedene u njihovim redovima.

Bogdanović je s Netsima imao ugovor do ljeta ove godine, a sada stiže u momčad koja želi opasno zaprijetiti vodećim Cleveland Cavaliersima na vrhu Istoka.

Wizardsi su trenutno treća najblja momčad Istoka s omjerom pobjeda i poraza 34-21.